**Morfológia**

**Slovné druhy**

Ohybné: pods. m., príd. m., zámená, číslovky, slovesá

Neohybné: príslovky, predložky, spojky, častice, citoslovcia

1. **Podstatné mená**

Otázka: Kto? Čo? Gramatické kategórie: rod, číslo, pád; vzor

Rozdelenie:

* **konkrétne** (hmotné): sud, hlava, vajce
* **abstraktné** (nehmotné): hlad, radosť, nebezpečenstvo
* všeobecné: orech, slama, oko
* Vlastné: Dunaj, Táňa, Poprad

**Pomnožné podstatné mená**

* predstavujú jednu vec, ale majú tvar množného čísla: meniny, noviny, Vianoce

Určovanie rodu a vzoru:

Napr.: šat**y – dôležité je zakončenie** (vzor dub alebo žena).

y – dub, žena e – ulica, stroj a/á, ia – mesto, srdce

Vytvor D a L: šatám, o šatách (rovnaké zakončenie je pri vyskloňovaní vzoru žena).

Výsledok: šaty – vzor žena, ženský rod

**Vzory**

**Mužský rod**

* **Chlap** (životné podstatné mená)

- životné podst. m. zakončené na spoluhlásku alebo na samohlásku –o: vedec, hráč, dedko

- zvieracie pod. m. v sg: medveď, zajac, orol; cudzie životné pods. m.: Verne, Herkules

* **Hrdina** (životné podstatné mená)

- životné podst. m. zakončené na samohlásku –a: starosta, futbalista

* **Dub** (neživotné podstatné mená)

- neživotné podst. m. zakončené v N sg. na tvrdú alebo obojakú spoluhlásku: rebrík, hotel, roh

- v pluráli zvieracie pod. m. zakončené v N sg na tvrdú alebo obojakú spoluhlásku: orly, slony

* **Stroj** (neživotné podstatné mená)

- neživotné podst. m. zakončené v N sg. na mäkkú spoluhlásku: koláč, kameň

- niektoré pods. m. zakončené na –r, -l: kalendár, september, bicykel

- v pluráli zvieracie pod. m. zakončené v N sg na mäkkú spoluhlásku: medvede, jelene

(Vzor kuli – cudzie podstatné mená zakončené na –i/í/y, -e/é/ä/ě: Pálfy, grizly)

**Ženský rod**

* **Žena** (N pl. –y)

- zakončené v N sg. na samohlásku –a, pred ktorou je tvrdá alebo obojaká spoluhláska: matka, snaha

- cudzieho pôvodu: idea, Andrea

* **Ulica** (N pl. –e)

- zakončené v N sg. na samohlásku –a, pred ktorou je mäkká spoluhláska: vaňa, duša

- cudzieho pôvodu zakončené na –ia/ya: funkcia, harpya

* **Dlaň** (G sg./ N pl. –e)

- zakončené v N sg. na spoluhlásku, ktoré majú v N a A pl. príponu -e: reťaz, báseň, súťaž

* **Kosť** (G sg./ N pl. –i)

- zakončené v N sg. na spoluhlásku, ktoré majú v N a A pl. príponu -i: krv, hus, masť

**Podstatné meno pani:**

- skloňuje sa, ak stojí samostatne: Zrazu zbadal cudziu **paniu** vo svojom byte.

- neskloňuje sa, ak sa spája s prívlastkom: Zrazu zbadal **pani Weberovú** vo svojom byte.

(Podľa pods. m. gazdiná a skloňujú pods. m. žen. r. zakončené na –á: švagriná, kráľovná)

**Stredný rod**

* **Mesto**

- zakončené v N sg. na –o: dielo, sídlo

* **Srdce**

- zakončené v N sg. na –e: pole, more

* **Vysvedčenie**

- zakončené v N sg. na –ie: námestie, pobrežie

* **Dievča**

- zakončené v N sg. na –a/ä: háďa, žriebä

**Základy pravopisu podstatných mien**

|  |
| --- |
| Tvrdé –y je len vo vzore DUB a ŽENA. |
| D, L, I majú iba mäkké –i. |
| Mužské podstatné mená majú v G pl. príponu –ov. |
| Ženské podstatné mená majú v G pl. príponu –ou. |
| Podstatné meno psy/psi (vzor dub): dravé psy (tie), draví psi (tí). |

1. **Prídavné mená**

Otázka: Aký? Aká? Aké? Gramatické kategórie: rod, číslo, pád; vzor

Rozdelenie:

* **akostné** – pomenúvajú kvalitu, stupňujú sa: dlhý, veľký, modré
* **vzťahové** – sú odvodené od podstatných mien: drevený, pracovitý
* **privlastňovacie** – odpovedajú na otázky čí? čia? čie?: Vierkin, hadí, priateľov

**Vzory**

**Akostné, vzťahové:**

**Pekný** – slušný (chlapec), slušní (chlapci)

**Cudzí** – svieži (vzduch), súci (odborník), mladší (brat)

**Privlastňovacie:**

**Páví** – vraní (skok), myší (piskot)

**Otcov** – synov (sen), strýkovo (auto)

**Matkin** – mamičkina (sestra)

**Stupňovanie**

* **pravidelné:** vysoký, vyšší, najvyšší
* **nepravidelné:** zlý, horší, najhorší

**Pravidlá pravopisu prídavného mena rád**

Spolužiaci **radi** športujú. (muž. r., životné, pl.)

Dievčatá **rady** nakupujú. (ženský rod, pl.)

Deti **rady** počúvajú rozprávky. (stredný rod, pl.)

1. **Zámená**
* **Osobné** – základné: ja, ty, on, ona, ona, my, vy oni, ony

 – privlastňovacie: môj, tvoj, jeho, jej náš, váš, ich (jeho, jej, ich – nesklonné)

* **Zvratné** – základné: seba/sa

 – privlastňovacie: svoj

* **Ukazovacie:** ten, tá, to, tento, táto, toto, onen, tamten
* **Opytovacie:** kto? Čo? Aký? Ktorý, čí? Kde?kedy? ako? Prečo? Koľko?
* **Vzťažné:** opytovacie zámená v súvetí: Nepočul, kto ho oslovil.
* **Vymedzovacie:** ten istý, taký, istý, iný, inakší, inde, inam, inak, ináč, všetci, nikto, nič
* **Neurčité:** dačo, niekto, niečí, voľačo, sotvačo, bárskto

**Samy** - ženský rod, mužský rod neživ., stredný rod, pl.

1. **Číslovky**

|  |
| --- |
| **Skloňovanie základných čísloviek** |
| 1. | **1 – 4** majú samostatné skloňovanie |
| 2. | **5 – 99** sa skloňujú podľa vzoru päť |
| 3. | **100** sa skloňuje ako mesto |
| 4. | **1 000** sa skloňuje ako stroj |
| 5. | **milión** sa skloňuje ako dub |
| 6. | **miliarda** sa skloňuje ako žena |
| 7. | **zložené s –jeden sú nesklonné** |

Rozdelenie čísloviek

* **Základné:** koľko?

Určité: jeden, dva, sedem

Neurčité: málo, veľa, mnoho

* **Radové:** koľký?

|  |
| --- |
| **Skloňovanie radových čísloviek** |
| 1. | Radové číslovky zakončené tvrdou spoluhláskou sa skloňujú podľa vzoru pekný. | štvrtý, tridsiaty siedmy |
| 2. | Radové číslovky zakončené mäkkou spoluhláskou sa skloňujú podľa vzoru cudzí. | tretí, tisíci |

Určité: Prvý, druhý, siedmy

Neurčité: niekoľký, hocikoľký

* **Násobné**: koľko ráz? Koľkokrát? Koľkonásobný?

Určité: jeden raz, siedmy raz, jedenkrát, osemdesiatnásobný (vzor pekný)

Neurčité: mnohonásobný, niekoľkokrát

* **Skupinové**: koľko? (sú nesklonné)

Určité: dvoje (topánok), sedmoro (kľúčov)

Neurčité: viacero (hláv)

* **Druhové**: koľkoraký? (vzor pekný)

Určité: jednaký, dvojaký, sedmoraký

Neurčité: mnohoraký, niekoľkoraký

**Písanie čísloviek**

* **V základnom tvare** (v nominatíve) sa základné číslovky píšu **spol**u (dvadsaťsedem).
* **Pri skloňovaní** sa jednotky píšu **oddelene** (dvadsiatich siedmich).
* Číslovky označujúce **stovky a tisícky** sa píšu **spolu** (tristo, tritisíc).
* Číslovky označujúce **milióny a miliardy** sa píšu **zvlášť** (tri milióny, tri miliardy).

**5. Slovesá**

Otázka: Čo robíš?

Gram. kategórie: osoba (1., 2., 3.), číslo (sg., pl.), čas (minulý, prítomný, budúci), spôsob (oznamovací, rozkazovací, podmieňovací), vid (dokonavý, nedokonavý), rod (trpný, činný).

**Spôsob**

**1. oznamovací** – číta, hrala sa.

**2. rozkazovací** – Umy sa!, Skryte sa!

**3. podmieňovací** – čítal by som (prítomný čas), bol by som behal (minulý čas)

**Vid**

**1. dokonavý** – vyjadruje ukončený dej (budem skočiť): skočiť, nakričíme, zavoláš

**2. nedokonavý** – dej je neukončený, stále prebieha (budem skákať): skákať, kričíme, voláš

**Rod**

**1. činný** – majú slovesá vykonávajúce dej podmetom: Janko oberá jablká. Maliar maľuje.

**2. trpný** – majú slovesá, ktoré vyjadrujú ovplyvnenie alebo zasiahnutie podmetu vety dejom, činnosťou: Dom sa stavia. Lúka je už kosená. Torta sa pečie.

**Rozdelenie slovies**

* **Plnovýznamové –** pomenúvajú osobitné deje.Napr.: kričať (Mama na mňa kričala.)
* činnostné: jesť chlieb, čítať knihu, kričať na dieťa
* stavové: starnúť, šedivieť, uzdraviť sa
* **Neplnovýznamové –** spájajú sa s neurčitkom plnovýznamového slovesa. Napr.: Dnes sa chcem bicyklovať. Po škole môžeš prísť za mnou.
* modálne: chcieť, musieť, môcť, smieť
* fázové: začať, prestať
* limitné: ísť, mať
* sponové: byť, stať sa.
* **Zvratné:** stať sa, smiať sa, všimnúť si. **Nezvratné:** prísť, kráčať.
* **Jednoduché slovesné tvary:** píšem, rozpráva, vidí, pozerá sa
* **Zložené slovesné tvary:** písal by som, písal som, budem písať
* **Určité slovesné tvary**
* **Neurčité slovesné tvary:** neurčitok (kresliť), prechodník (čítajúc), trpné príčastie (čítaný), slovesné podstatné meno (kreslenie)

**Sloveso byť má tri funkcie:**

**1. plnovýznamové sloveso:** Modré pleso je v Tatrách.

**2. neplnovýznamové (sponové) sloveso:** Modré pleso je najvyššie položené pleso v Tatrách.

**3. súčasť zloženého slovesného tvaru:** prišiel som včera, zajtra bude pršať

**Vykanie** (Sloveso musí byť v pluráli!):

Prosím vás, uvoľnili by sme mi miesto? Ďakujem, veľmi ste mi pomohli.

**Neohybné slovné druhy**

**1. Príslovky**

- pomenúvajú rôzne vonkajšie okolnosti deja alebo vlastnosti deja.

Rozlišujeme príslovky:

* **miesta** (kde?): hore, vpravo, dookola
* **času** (kedy?): dávno, predvčerom, teraz
* **spôsobu** (ako?): pomaly, hladko, trpezlivo
* **príčiny** (prečo?): omylom, náhodne, úmyselne

- možno ich stupňovať.

**Pravidelné** stupňovanie: pomaly, pomalšie, najpomalšie

**Nepravidelné** stupňovanie: dobre, lepšie, najlepšie; pekne, krajšie, najkrajšie

Príslovky tvoria **jedno** **slovo** alebo **aj dve slová**: do biela/ dobiela, navečer, doľava

**So spojovníkom**: krížom-krážom, raz-dva, sem-tam

**2. Predložky**

- vyjadrujú vzťahy medzi slovami.

**Vokalizácia predložiek** – k predložke zakončenej na spoluhlásku sa pridáva samohláska **–o** alebo **–u**. K vokalizácii predložiek dochádza z dôvodu lepšej výslovnosti s nasledujúcim slovom.

Napr.: bez – bezo, pred – predo, z – zo, k – ku (ku mne), v – vo (vo vani)

Rozdelenie:

* **jednoduché:** z, do, v, o, s, so, pri, nad
* **zložené:** popri, poza, namiesto, popod
* **prvotné:** z, zo, do, od, k, ku, za
* **druhotné**:okolo, uprostred, namiesto, blízko

**Tvary predložiek:**

Niečo som si nechal **v izbe**. (správne) / Niečo som si nechal na izbe. (nesprávne)

Bývam **v internáte**. (správne). / Bývam na internáte. (nesprávne)

Musím zvážiť **za a proti**. (správne) / Musím zvážiť pre a proti. (nesprávne)

**O päť minút** bude sedem. (správne) / Za päť minút bude sedem. (nesprávne)

**O chvíľu** prídem. (správne) / Za chvíľu prídem. (nesprávne)

**3. Spojky**

- slúžia na vyjadrovanie vzťahov medzi vetnými členmi a vetami.

Rozdelenie:

* **priraďovacie:**
* zlučovacie: a, i, aj, ani, alebo, ba, či, hneď – hneď, tu – tu, to –to, najprv – potom
* stupňovacie: ba, ba i, ba aj, ba ani, nielen – ale aj
* odporovacie: a, ale, no, lež, len, jednako, avšak, predsa
* vylučovacie: alebo, buď, či, buď – buď, buď – alebo

Nepíšeme pred nimi čiarku.

**Keď sa dvakrát opakuje vo vete tá istá spojka**. Pred druhou **napíšeme čiarku**.

Napr.: Nespoznal **ani** príbuzných, **ani** známych. **Alebo** sa poponáhľaš, **alebo** zostaneš doma.

* **podraďovacie:** že, aby, ak, keď, keďže, keby, lebo, pretože, hoci, ako, i keď, pretože, keďže, aj keď, i keď, až

Píšeme pred nimi čiarku.

Napr.: Myslím si, **že** je to správne. Auto zastalo, **lebo** svietila červená.

Ak sú podraďovacie spojky **ako, sťa, než v prirovnaní**, **čiarku** pred nimi **nepíšeme**.

**4. Častice**

- vyjadrujeme nimi svoj osobný postoj k tomu, o čom hovoríme.

Časticami môžeme:

**a)** vyjadriť **istotu** alebo **neistotu** o platnosti obsahu vety.

Napr.: iste, istotne, dozaista, naozaj, určite, nepochybne, údajne, vraj, pravdepodobne, zrejme, asi

**b)** **zdôrazniť výrazy**, ktoré pokladáme za dôležité. Napr.: až, ani, aspoň, práve, iba, len, hlavne

**Pozor! Ale** je slušná! (častica) Je slušná, **ale** nie vždy. (spojka)

 **Aby** si neľutoval! (častica) Prišiel, **aby** neľutoval. (spojka)

 **Dobre**, zajtra sa uvidíme. (častica) **Dobre** sa mu vodí. (príslovka)

**5. Citoslovcia**

- vyjadrujeme nimi svoje city, nálady, prekvapenia, napodobňujeme zvuky.

Rozdelenie:

* vlastné (city a vôľa): ach, joj, jaj, juj, íha, aha, och, fuj, hľa, ľaľa, hej
* zvukomalebné (prírodné zvuky): kikirikí, hav, mňau, bác, čľup

Vo vete sa oddeľujú čiarkou. (**Bŕ,** to je ale zima.) Tie, ktoré zastupujú sloveso, nevyčleňujeme čiarkou. (Lávka sa pod ňou prelomila a ona **čľup** (=spadla) do vody.)